Στον επόμενο αγώνα, στην Κίνα, ο Φερστάπεν κατατάχθηκε 5ος και είχε ανέβει στην 3η θέση μέχρι το τέλος του πρώτου γύρου. Και οι δύο Red Bull έκαναν πιτ-στοπ για να αποκτήσουν "φρέσκα" ελαστικά κατά την διάρκεια ενός αυτοκινήτου ασφαλείας τα οποία τους έδωσαν το πλεονέκτημα στις γόμες έναντι των μπροστινών μονοθεσίων. Σε μια προσπάθεια να κατακτήσει την 3η θέση έναντι του Sebastian Vettel, ο Φερστάπεν συγκρούστηκε με τον ηγέτη του πρωταθλήματος, με αποτέλεσμα την πτώση του στην 8η θέση καθώς και μια ποινή 10 δευτερολέπτων. Ανέκαμψε για να κατακτήσει την 4η θέση, με την ποινή του να τον ρίχνει τελικά στην 5η θέση. Ο ομόσταβλός του, Ricciardo, τελικά πήρε την νίκη στον αγώνα. Στο Αζερμπαϊτζάν, ο Φερστάπεν μπλέκτηκε σε μια μάχη με τον Ricciardo για την τέταρτη θέση, που διήρκησε ολόκληρο τον αγώνα. Μετά από πολλές εναλλαγές θέσεων μεταξύ των δύο ομοστάβλων, ο Ricciardo "έπεσε" στο πίσω μέρος του Φερστάπεν κατά την διάρκεια προσπάθειας προσπεράσματος στο οποίο ο Ολλανδός αμύνονταν επιθετικά, οδηγόντας και τα δύο μονοθέσια σε απόσυρση από τον αγώνα. Και οι δύο οδηγοί κατηγορήθηκαν από την ομάδα και επιπλήχθηκαν από τους αγωνοδίκες. Ο Φερστάπεν επανήλθε στην Ισπανία με το πρώτο πόντιουμ της σεζόν, τερματίζοντας τρίτος πίσω από τις Mercedes, κρατώντας πίσω του τον Vettel. Παρόλα αυτά, ο αγώνας δεν ήταν δίχως κάποιο γεγονός καθώς έπεσε στο πίσω μέρος της Williams του Lance Stroll (Λανς Στρολ) κατά την διάρκεια ενός εικονικού αυτοκινήτου ασφαλείας, προκαλώντας μικρές φθορές στην μπροστινή αεροτομή του.